La madoda athi, ize nithi kubantu abakhulu mababize zonke iinkosi zakwaGcaleka, zakwaThatho, zakwaGqika, nezasemaGqunukhwebeni, bayixele kuzo le nto. Kuse uMhlakaza namanye amadoda besiya emasimini ngelifuna ukuba la madoda athethe nabo, asuka la madoda akavela. Amana ethetha, engabonakali, eviwa nguNongqawuse nentombazana leyo kuphela, waye uNongqawuse emana etolikela amadoda lawo into ethethwa kuye zezo zithunzela. Zathi, ""Xelela amadoda lawo ukuba aye kuhlanganisa iinkosi, eze nazo kuthi apha ukuze sivele.